กลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์
Authors: เพ็งสลุง ธวัช 
Published: October 2024

ภูมิหลังและวัตถุประสงค์: สภาพแวดล้อมที่มีโครงสร้างซึ่งปรับปรุงการเรียนรู้ของนักเรียนและตอบสนองความต้องการของแต่ละบุคคลนั้นถูกสร้างขึ้นโดยกลยุทธ์การจัดการทางวิชาการที่มีประสิทธิผล ซึ่งช่วยเพิ่มประสิทธิภาพและส่งเสริมความสำเร็จทางวิชาการโดยรวม โรงเรียนสามารถบรรลุเป้าหมายทางการศึกษาอย่างเป็นระบบผ่านการใช้การตัดสินใจที่ขับเคลื่อนด้วยข้อมูล การแทรกแซงแบบกำหนดเป้าหมาย และการพัฒนาครูอย่างต่อเนื่อง การวิจัยครั้งนี้มีวัตถุประสงค์เพื่อสร้าง ทดลองใช้ และประเมินกลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ วิธีดำเนินการวิจัย 3 ขั้นตอน คือ (1) สร้างกลยุทธ์ โดยการศึกษาและวิเคราะห์เนื้อหาเอกสาร และสัมภาษณ์ผู้ทรงคุณวุฒิและผู้เชี่ยวชาญยกร่างและตรวจสอบความเหมาะสมและความเป็นไปได้ของกลยุทธ์ โดยผู้ทรงคุณวุฒิและผู้เชี่ยวชาญ จำนวน 7 คน เครื่องมือที่ใช้ในวิจัย คือ แบบสัมภาษณ์ ประเด็นสนทนากลุ่ม และแบบประเมิน (2) ทดลองใช้กลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ กับครูและบุคลากรทางการศึกษา และนักเรียนชั้นมัธยมศึกษาศึกษาปีที่ 1-6 จำนวน 959 คน ในปีการศึกษา 2564 (3) ประเมินกลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ จากครูและบุคลากรทางการศึกษา จำนวน 49 คน ปีการศึกษา 2564 สถิติที่ใช้ คือ ค่าเฉลี่ย ค่าส่วนเบี่ยงเบนมาตรฐาน และสรุปข้อมูล
ผลการวิจัย:  (1) กลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ มีองค์ประกอบ 4 องค์ประกอบ ได้แก่ หลักการ จุดประสงค์ กลยุทธ์เพื่อยกระดับผลสัมฤทธิ์ทางการเรียน 5 กลยุทธ์ ได้แก่ กลยุทธ์ที่ 1 การยกระดับคุณภาพวิชาการ กลยุทธ์ที่ 2 การยกระดับคุณภาพผู้เรียน กลยุทธ์ที่ 3 การส่งเสริมและพัฒนาครูและบุคลากรทางการศึกษา กลยุทธ์ที่ 4 การปรับปรุงสื่อและแหล่งเรียนรู้ กลยุทธ์ที่ 5 การส่งเสริมการมีส่วนร่วมกับชุมชนในการจัดการศึกษา และนัยสำคัญที่ได้รับจากการพัฒนา ได้แก่ นัยสำคัญตรง (Output) คือ ผลสัมฤทธิ์ทางการเรียน 4 กลุ่มสาระการเรียนรู้ คือ คณิตศาสตร์ วิทยาศาสตร์ สังคมศึกษา ศาสนา และวัฒนธรรม และภาษาต่างประเทศ (2) ผลการทดลองใช้กลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ พบว่า ปีการศึกษา 2564 นักเรียนมีผลสัมฤทธิ์ทางการเรียนโดยรวมมีคะแนนเฉลี่ยเท่ากับ 71.80 สูงกว่าเป้าหมายที่กำหนดไว้ และมีค่าเฉลี่ยเพิ่มขึ้น จากคะแนนเฉลี่ยปีการศึกษา 2563 เท่ากับ 1.2 ผลการใช้กลยุทธ์ มีดังนี้ (2.1) ผลการยกระดับคุณภาพวิชาการ พบว่า หลักสูตรสถานศึกษามีความเหมาะสมและสอดคล้องกับท้องถิ่น มีการจัดรายวิชาเพิ่มเติมที่หลากหลายให้ผู้เรียนเลือกเรียนตามความถนัด ความสามารถและความสนใจ ครูจัดกระบวนการเรียนรู้ที่ให้ผู้เรียนได้ลงมือปฏิบัติจริงจนสรุปความรู้ได้ด้วยตนเอง (2.2) ผลการยกระดับคุณภาพผู้เรียน พบว่า นักเรียนได้รับการพัฒนาความสามารถ ลงมือปฏิบัติเรียนรู้ด้วยตนเอง เรียนรู้ร่วมกันเป็นกลุ่ม แลกเปลี่ยนความคิดเห็นเพื่อการเรียนรู้ระหว่างกัน มีนิสัยรักการอ่าน การศึกษาค้นคว้า มีทักษะความสามารถในการคิด วิเคราะห์ แยกแยะและตั้งคำถามเพื่อค้นหาความรู้เพิ่มเติม ใช้เทคโนโลยีในการเรียนรู้และนำเสนอผลงาน มีความสามารถในการคิดวิเคราะห์ พัฒนาตนเองตามความสนใจและความถนัดอย่างเต็มตามศักยภาพ และมีความสุขกับการเรียน (2.3) ผลการส่งเสริมและพัฒนาครูและบุคลากรทางการศึกษา พบว่า ครูมีการกำหนดเป้าหมายคุณภาพผู้เรียน วิเคราะห์ผู้เรียนเป็นรายบุคคล ออกแบบและจัดการเรียนรู้ที่ตอบสนองความแตกต่างระหว่างบุคคลและพัฒนาการทางสติปัญญา ใช้สื่อเทคโนโลยีที่เหมาะสมในการจัดการเรียนรู้ วัดและประเมินผลด้วยวิธีการที่หลากหลาย พัฒนาตนเอง และนำความรู้มาใช้ในการจัดการเรียนการสอน (2.4) ผลการปรับปรุงสื่อและแหล่งเรียนรู้ พบว่า มีจัดหาสื่อและนวัตกรรมการศึกษาให้เพียงพอ มีการปรับปรุงสภาพแวดล้อมและแหล่งเรียนรู้ในโรงเรียนให้เอื้อต่อการเรียนรู้ ครูผลิตสื่อและนวัตกรรมการศึกษา และนำสื่อมาใช้ในการจัดกิจกรรมการเรียนการสอนมากขึ้น (2.5) ผลการส่งเสริมการมีส่วนร่วมกับชุมชนในการจัดการศึกษา พบว่า ผู้เกี่ยวข้องเข้ามามีส่วนร่วมในการพัฒนาสถานศึกษาการระดมทรัพยากร และกิจกรรมต่าง ๆ ของโรงเรียน (3) ผลการประเมินกลยุทธ์การบริหารวิชาการเพื่อยกระดับผลสัมฤทธิ์ทางการเรียนของนักเรียนโรงเรียนหนองกุงศรีวิทยาคาร สำนักงานเขตพื้นที่การศึกษามัธยมศึกษากาฬสินธุ์ พบว่า โดยรวมมีความเป็นไปได้ ความเหมาะสม และความเป็นประโยชน์อยู่ในระดับมาก
สรุปผล: การนำเทคนิคการจัดการวิชาการเชิงกลยุทธ์ไปใช้ที่โรงเรียนหนองกุงศรีวิทยาคาร รวมถึงการพัฒนาทรัพยากร การปรับปรุงการเรียนการสอน การเพิ่มขีดความสามารถของนักเรียน การพัฒนาครู และการมีส่วนร่วมของชุมชน ส่งผลให้ผลสัมฤทธิ์ทางการเรียนของนักเรียนเพิ่มขึ้นอย่างมีประสิทธิผล กลยุทธ์เหล่านี้ช่วยให้ปีการศึกษา 2022–2023 ทะลุเป้าหมายก่อนหน้านี้ และแสดงให้เห็นถึงการพัฒนาที่ดีขึ้นอย่างเห็นได้ชัด โดยมีคะแนนผลสัมฤทธิ์ทางการเรียนโดยรวมอยู่ที่ 71.80